Vika 33

Samandráttur.

Línuskip. Bæði ísfiskalínuskipini liggja við bryggju. Tvey frystilínuskip eru við Føroyar, eitt er á Íslandsrygginum og tvey eru við Eysturgrønlandi. Skipini fáa ein blanding av toski, longu og brosmu. Fimm liggja við bryggju.

Útróður: Streymurin er góður og veðri verður eisini gott fyri tað mesta, so vit vantað nakað av útróðrafiski. Møguliga fer onkur út á Føroya Banka.

Djúpvatnstrolarar: Ein ísfiskatrolari fiskar svartkalva og tveir eru á Íslandsrygginum og fiska tosk. Jákup Sverri ger yvirlitstrolingar og fær mest av hýsu og toski. Ein frystitrolari er við Føroyar og ein við Eysturgrønland. Báðir fiska svartkalva.

Partrolarar: Trý pør fiska upsa og annan hvítfisk. Tvey pør fiska gulllaks. Fiskaríið eftir upsa hevur verði brúkiligt. Tey flestu landa í vikuni. Vantandi fer okkurt parið avstað í næstum

Trolbátar: Tveir eru norðanfyri og fiska mest av toski og hýsu og so nakað av flatfiski. Tríggir eru á landleiðini. Teir fiska mest flatfisk og tosk. Fiskaríið er brúkiligt. Allir landa í vikuni.

Garnaskip: Tvey fiska svartkalva og tvey fiska havtasku. Smáligt fiskarí. Øll landa vantandi í vikuni.

Heinta veðri Windy her, frá Veður.fo her ella Belgingur her

Heinta alla metingina her

**Mett nøgd**

Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá trolarum, trolbátum, útróðrabátum og sum hjáveiða frá øðrum skipabólkum. |  | X |  |
| **Hýsa** | Frá trolbátum, útróðrabátum og sum hjáveiða frá øðrum skipabólkum |  |  | X |
| **Hvítingur** | Frá útróðrabátum og sum hjáveiða frá øðrum skipabólkum. |  |  | X |
| **Upsi** | Frá partrolarum og eitt sindur frá snellubátum |  | X |  |
| **Brosma** | Mest sum hjáveiða |  |  | X |
| **Longa** | Mest sum hjáveiða |  |  | X |
| **Kongafiskur** | Mest sum hjáveiða |  |  | X |
| **Steinbítur/Liri** | Mest sum hjáveiða.. |  |  | X |
| **Havtaska** | Frá tveimum garnaskipum, trolbátum og sum hjáveiða frá øðrum skipabólkum. |  | X |  |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum og sum hjáveiða frá ørðum skipabólkum. |  | X |  |
| **Reyðsprøka** | Frá trolbátum á landleiðini og sum hjáveiða frá øðrum skipabólkum. |  | X |  |
| **Tunga** | Frá trolbátum og sum hjá veiða frá trolarum |  | X |  |
| **Blálonga** | Mest sum hjáveiða. |  |  | X |